Folketing
2007-03-28

Den tilgang kunne man vælge. Man kunne også vælge den anden tilgang, som har mere at gøre med virkeligheden, også når man tænker på, hvem det er, man beder om at lave den her undersøgelse, nemlig at det i virkeligheden handler om at lave det bedste afsæt som overhovedet muligt for at afskaffe forbeholdene. Jeg har jo læst DUPI-rapporten, der bliver henvist til i beslutningsforslaget, og den beskriver udviklingen i EU på de områder, hvor de danske forbehold har været gældende, og DUPI analyserede perioden fra 1992 til 2000. Og det, som står fra første side til sidste side, er: Forbeholdene har svækket Danmarks indflydelse, forbeholdene har svækket Danmarks indflydelse, forbeholdene har svækket Danmarks indflydelse, og forbeholdene har svækket Danmarks indflydelse. Jeg synes, at det er en meget unuanceret rapport.